# Lični računar VAIO Fit 14E/15ESVF1432/SVF1532

## Napomene o LCD ekranu

Pročitajte sledeće mere predostrožnosti u vezi pravilne upotrebe LCD ekrana.

- LCD ekran je proizveden korišćenjem tehnologije velike preciznosti. Međutim, možda ćete uočiti male crne tačke i/ili svetle tačke (crvene, plave ili zelene) koje se neprekidno javljaju na LCD ekranu. To je uobičajen rezultat procesa proizvodnje i ne predstavlja kvar.

- Ne grebite površinu LCD ekrana niti vršite pritisak na njega. To može uzrokovati oštećenje.

- Ne vršite pritisak na poklopac LCD ekrana kada je ekran zatvoren jer se LCD ekran može ogrebati ili isprljati.

- LCD ekran se može zagrejati tokom rada. To je uobičajeno i ne predstavlja kvar.

- Zbog mehaničkog dizajna LCD ekrana/dodirnog ekrana vašeg VAIO računara, površina ekrana se može zagrejati dok koristite računar u dužem vremenskom periodu. To je uobičajeno i ne predstavlja kvar. (Modeli opremljeni dodirnim ekranom)

- LCD ekran/dodirni ekran je izrađen od ojačanog stakla kako bi se ostvarila visoka izdržljivost, ipak, ekran koristite pažljivo jer nije 100% nesalomiv. U slučaju da se ekran polomi na male delove, vodite računa da se ne posečete na komadiće polomljenog stakla. (Modeli opremljeni dodirnim ekranom)

- Ne ostavljajte LCD ekran tako da je okrenut prema suncu. To može dovesti do oštećenja LCD ekrana. Obavezno blokirajte direktnu sunčevu svetlost kada vaš VAIO računar koristite blizu prozora.

- Ne vršite pritisak na LCD ekran ili njegove ivice. LCD ekran može biti osetljiv na pritisak ili dodatno naprezanje, tako da primena pritiska može oštetiti ekran ili uzrokovati njegov kvar.

- Korišćenje vašeg VAIO računara na niskim temperaturama može dovesti do pojave zaostale slike na LCD ekranu. To ne predstavlja kvar. Kada se računar vrati na normalnu temperaturu, ekran će se vratiti na normalan prikaz.

- Zaostala slika se može pojaviti na LCD ekranu ako je jedna slika prikazana u dužem vremenskom periodu. Zaostala slika posle određenog vremena nestaje. Da biste sprečili pojavu zaostalih slika možete koristiti čuvar ekrana.

Idi na vrh stranice