# Lični računar VAIO Fit 14E/15ESVF1432/SVF1532

## Kako se koristi dodirni ekran (Modeli opremljeni dodirnim ekranom)

Možete tapnuti na dodirni ekran ili napraviti jednostavan pokret prstima da biste upravljali vašim VAIO računarom.

### Osnovne operacije

#### Klik (tapnite)

Tapnite prstom jednom na dodirni ekran. Možete izabrati dugme, kao što je U redu i Otkaži, ili stavku u meniju ako tapnete na nju.

#### Dvostruki klik (dvostruki tapnite)

Tapnite prstom dva puta brzo na dodirni ekran.

Možete pokrenuti aplikaciju, kao što je program za obradu teksta ili unakrsne tabele, ili otvoriti datoteku ako dvaput tapnete na njenu ikonu.

#### Prevlačenje

Stavite prst na željeno mesto na dodirnom ekranu i prevlačite prstom. Ovim pokretom možete premestiti datoteku ili promeniti veličinu prozora.

#### Prevlačenje i puštanje

Dodirnite ikonu željene datoteke, prevucite je u drugu fasciklu, prozor ili ikonu aplikacije, a zatim podignite prst sa ekrana. Ovim pokretom možete premestiti ili kopirati datoteku.

### Napredne operacije

Možete napraviti jednostavan pokret (gest) prstima na dodirnom ekranu da biste upravljali vašim VAIO računarom.

Odziv na pokret se razlikuje u zavisnosti od aplikacije.

#### Desni klik (dodir i držanje)

Dodirnite i držite željeno mesto na dodirnom ekranu nekoliko sekundi a zatim podignite prst sa ekrana. U zavisnosti od mesta koje ste dodirnuli, možete prikazati različite menije.

#### Listanje

Dodirnite i prevucite oblast na prozoru koja se može listati, kao što je prozor za Internet Explorer. Takođe, možete prevući klizač na vertikalnoj traci za pomeranje izabranog prozora da biste pomerali prozor.

#### Uvećanje ili umanjenje prikaza na slici kao što je fofografija (zumiranje)

Uštipajte didirni ekran sa dva prsta za uvećanje prikaza slike, kao što je fotografija u opciji Fotografije. Razdvojite prste da biste uvećali prikaz ili približite prste da biste umanjili prikaz.

#### Rotiranje slike kao što je fotografija (rotiranje)

Stavite dva prsta na dodirni ekran i prevlačite ih u krugovima da biste rotirali sliku, kao što je fotografija. Funkcija rotiranja slika zavisi od aplikacija koje koristite.

#### Izbor brzim prevlačenjem

Prevucite prst na kratkom rastojanju u smeru u kome se ekran ne može pomerati.

Možete izabrati stavku, kao što je pločica aplikacije ili slika.

Idi na vrh stranice