# Lični računar VAIO Fit 14E/15ESVF1432/SVF1532

## Bezbednosne informacije

Pogledajte isporučeni bezbednosni priručnik u vezi detaljnih bezbednosnih informacija.

### Računar

- Ako na vaš VAIO računar ispustite čvrst predmet ili prolijete tečnost, isključite računar, isključite ga iz struje i izvadite bateriju ako je ona prenosiva. Možda će računar morati da pregleda stručno osoblje pre nego što ga ponovo koristite.

- Koristite samo određenu perifernu opremu i interfejs kablove.

- Male delove, kao što su memorijske kartice i adapteri za memorijsku karticu, čuvajte dalje od domašaja dece. Postoji opasnost da budu progutani.

- Temperatura površine i donje površine vašeg VAIO računara, adaptera za naizmeničnu struju i baterije može da poraste zbog opterećenja CPU ili električne struje koja se generiše prilikom punjenja baterije. To je uobičajeno i ne predstavlja kvar. Veličina generisane toplote se razlikuje u zavisnosti od spoljnih uređaja ili aplikacija koji se koriste.

- Ako se vaš VAIO računar ili adapter za naizmeničnu struju ekstremno zagreju, isključite računar, iz njega isključite adapter za naizmeničnu struju, izvadite bateriju, ako je prenosiva, a zatim se obratite ovlašćenom Sony servisnom centru/centru za podršku.

### Napajanje

- Ne stavljajte teške predmete na kabl za napajanje jer to može uzrokovati požar.

- Da biste isključili kabl za napajanje, izvucite ga držeći ga za priključak. Nikada ne izvlačite sam kabl.

- Ne koristite kablove za povezivanje koji su zasečeni ili oštećeni.

- Isključite vaš VAIO računar iz utičnice za naizmeničnu struju ako ne planirate da računar koristite u dužem vremenskom periodu.

- Ako vaš VAIO računar nećete koristiti u dužem vremenskom periodu, izvadite bateriju iz računara da biste sprečili oštećenje baterije.

### Slušalice

- Ne koristite slušalice dok vozite auto, bicikl ili upravljate nekim motorizovanim vozilom. To može uzrokovati saobraćajnu nesreću i u nekim regionima je nezakonito. Potencijalno opasna može biti i reprodukcija glasne muzike tokom hodanja, posebno na pešačkim prelazima.

- Izbegavajte da slušalice koristite sa visokom jačinom zvuka. Specijalisti za sluh ne savetuju neprekidnu, glasnu i produženu reprodukciju. Ako vam se javi zvonjava u ušima, smanjite jačinu zvuka ili prekinite sa korišćenjem.

Idi na vrh stranice