# Lični računar VAIO Fit 14E/15ESVF1432/SVF1532

## Napomene o dodavanju i uklanjanju memorijskih modula

Pažljivo pročitajte sledeće mere predostrožnosti pre dodavanja ili uklanjanja memorijskih modula.

- Vaš VAIO računar i memorijski moduli koriste komponente velike preciznosti i tehnologiju elektronskih konektora. Da biste izbegli poništavanje garancije tokom garantnog perioda vašeg proizvoda, preporučujemo sledeće:

  - Obratite se vašem prodavcu u vezi instalacije novog memorijskog modula.

  - Memorijski modul ne bi trebalo da instalirate sami, ukoliko niste upoznati sa postupkom nadogradnje memorije na računaru.

  - Ne bi trebalo da dodirujete konektore ili otvarate poklopac odeljka za memorijski modul.

- Za pomoć se obratite ovlašćenom Sony servisnom centru/centru za podršku. Da pronađete najbliži centar ili prodavca pogledajte O veb lokaciji za podršku na mreži.

- Ako memorijske module dodajete ili vadite sami, može doći do neispravnosti ili nezgode na vašem VAIO računaru koji su posledica lomom slota i modula, ili greške pri povezivanju. U tom slučaju se popravka naplaćuje.

- Vodite računa da ne povredite ruke ili prste na oštrim ivicama memorijskog modula, unutrašnjih komponenti ili štampanih ploča vašeg VAIO računara.

- Vodite računa da prstima ne uhvatite unutrašnje kablove vašeg VAIO računara, jer se kablovi mogu olabaviti ili isključiti.

- Ako je vaš VAIO računar uključen kada se unutar njega zadrži tečnost, kao što je voda, ili drugi strani predmeti, to može uzrokovati požar. Vodite računa da uklonite sve strane predmete i pričvrstite poklopac odeljka za memorijski modul pre nego što uključite vaš VAIO računar.

- Sony ne garantuje da će memorijski moduli drugih proizvođača raditi na vašem VAIO računaru. Za informacije o memorijskim modulima drugih proizvođača, posavetujte se sa prodavcima odgovarajuće opreme.

- Obavezno isključite vaš VAIO računar i periferne uređaje i isključite sve priključke i kablove za povezivanje pre dodavanja ili uklanjanja memorijskih modula. Ako to ne učinite može doći do oštećenja memorijskog modula, vašeg VAIO računara ili perifernih uređaja.

- Radi sprečavanja oštećenja od elektrostatičkog pražnjenja na memorijskim modulima, pratite uputstva u nastavku:

  - Ne radite na mestima koja lako stvaraju statički elektricitet, kao što je tepih.

  - Pre dodavanja ili uklanjanja memorijskih modula, dodirnite spoljni metalni predmet sa vašeg VAIO računara da biste otklonili statički elektricitet. Ne dodirujte metalne delove unutar računara.

  - Ne otvarajte pakovanje memorijskog modula pre nego što budete spremni da instalirate modul. Pakovanje štiti modul od ESP (elektrostatičko pražnjenje). Da biste skladištili modul, prekrijte ga antistatičkom kesicom ili listom aluminijumske folije.

- Kada držite memorijski modul, ne dodirujte čipove ili električne terminale modula.

- Nemojte umetati memorijski modul u slot ako je okrenut u pogrešnom smeru. To može uzrokovati oštećenje modula ili slota ili uzrokovati paljenje štampane ploče.

- Koristite odvrtač (kao što je precizni odvrtač) koji odgovara veličini zavrtnja.

- Nemojte vaditi ili popuštati zavrtnjeve koji nisu predviđeni za uklanjanje.

Idi na vrh stranice

### Srodne teme

- Dodavanje i uklanjanje memorijskih modula
- Pregled sistemskih informacija

Idi na vrh stranice